CELEX: C2004/300/26
Language: sl
Date: 2004-12-04 00:00:00
Title: Sodba Sodišča (drugi senat) z dne 7. oktobra 2004 v zadevi C-402/02: Komisija Evropskih skupnosti proti Francoski republiki (Neizpolnitev obveznosti države — Direktivi Sveta 89/48/EGS in 92/51/EGS — Priznavanje diplom — Dostop do poklica socialnega pedagoga v javnem bolnišničnem zavodu in v krajevni javni službi — Pojem „reguliran poklic“ — Poklicne izkušnje — Člen 39 ES)

4.12.2004   
            
            
               SL
            
            
               Uradni list Evropske unije
            
            
               C 300/13
            
         
      SODBA SODIŠČA
   
   (drugi senat)
   z dne 7. oktobra 2004
   v zadevi C-402/02: Komisija Evropskih skupnosti proti Francoski republiki (1)
   
   (Neizpolnitev obveznosti države - Direktivi Sveta 89/48/EGS in 92/51/EGS - Priznavanje diplom - Dostop do poklica socialnega pedagoga v javnem bolnišničnem zavodu in v krajevni javni službi - Pojem „reguliran poklic“ - Poklicne izkušnje - Člen 39 ES)
   (2004/C 300/26)
   Jezik postopka: francoščina
   V zadevi C-402/02, Komisija Evropskih skupnosti (zastopnika: M. Patakia in D. Martin) proti Francoski republiki (zastopnika: G. de Bergues in A. Colomb), katere predmet je tožba zaradi neizpolnitve obveznosti na podlagi člena 226 ES vložena dne 12. novembra 2002, je Sodišče (drugi senat) v sestavi C. W. A. Timmermans (poročevalec), predsednik senata, C. Gulmann, J.-P. Puissochet in J. N. Cunha Rodrigues, sodniki, in F. Macken, sodnica, generalni pravobranilec: A. Tizzano, sodni tajnik: R. Grass, dne 7. oktobra 2004 razglasilo sodbo, katere izrek se glasi kot sledi:
   
               1.
            
            
               Francoska republika s tem, da ni uvedla postopka za medsebojno priznavanje diplom, ki ustreza zahtevam Direktive Sveta (89/48/EGS) z dne 21. decembra 1988 o splošnem sistemu priznavanja visokošolskih diplom, pridobljenih s poklicnim izobraževanjem in usposabljanjem, ki traja najmanj tri leta in Direktive Sveta 92/51/EGS z dne 18. junija 1992 o drugem splošnem sistemu priznavanja strokovne izobrazbe in usposabljanja, ki dopolnjuje Direktivo 89/48/EGS za dostop do poklica socialnega pedagoga v javnem bolnišničnem zavodu in v krajevni javni službi ter da je ohranila nacionalno ureditev in prakso Komisije za nostrifikacijo diplom, ki ne predvideva upoštevanja poklicnih izkušenj delavcev migrantov, ni izpolnila obveznosti iz teh direktiv in člena 39 ES.
            
         
               2.
            
            
               Francoski republiki se naloži plačilo stroškov.
            
         
      (1)  UL C 323, 21.12.2002.